|  |  |  |  |  |
| --- | --- | --- | --- | --- |
|  | | |  |  |
| **ΠΡΑΚΤΙΚΗ AΣΚΗΣΗ ΤΡΙΤΟΒΑΘΜΙΑΣ ΕΚΠΑΙΔΕΥΣΗΣ ΠΑΝΕΠΙΣΤΗΜΙΟΥ ΠΑΤΡΩΝ**  **AK. ΕΤΩΝ 2024-2025, 2025-2026 και 2026-2027** | | | | |
| **ΤΜΗΜΑ ΔΙΟΙΚΗΣΗΣ ΤΟΥΡΙΣΜΟΥ** | | | | |
| **Υπεύθυνος Πρακτικής Άσκησης Τμήματος:** *Αλκιβιάδης Παναγόπουλος, Καθηγητής* | | | | |
| **Email:** | **alkpanagop@upatras.gr** | | |  |
|  | |  | | **2 Απριλίου 2025** |

**2η ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ**

**ΓΙΑ ΤΟ ΑΚΑΔ. ΕΤΟΣ 2024-2025**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2024-2025, 2025-2026 & 2026-2027» με κωδικό MIS 6020851, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ+) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού **τέσσερις (4)** φοιτητές/φοιτήτριες που βρίσκονται από το όγδοο (Η) εξάμηνο σπουδώνκαι *μετά και* που έχουν εκπληρώσει επιτυχώς τις υποχρεώσεις τους σε μαθήματα που αντιστοιχούν αθροιστικά τουλάχιστον σε 120 Πιστωτικές Μονάδες θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης, σε θέσεις σχετικές με το αντικείμενο της Διοίκησης Τουρισμού σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε τρείς (3) **συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-06-2025 |
| **Ημερομηνία λήξης περιόδου Πρακτικής Άσκησης:** | 30-09-2025 |

Προβλέπεται μηνιαία αμοιβή 350€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **02/04/2025 έως 11/04/2025 και ώρα 11:59 π.μ. (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος αποτελείται από τους κάτωθι:

1. Αλκιβιάδης Παναγόπουλος, Καθηγητής, Υπεύθυνος Πρακτικής Άσκησης) (Πρόεδρος)
2. Βάθη- Σαράβα Παναγιώτα, Επίκ. Καθηγήτρια (Γραμματέας)
3. Παράσχη Ελένη- Παρασκευή., Επίκ. Καθηγητής (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **02/04/2025** | Δημοσιοποίηση ανακοίνωσης |
| **11/04/2025** | Λήξη προθεσμίας υποβολής αίτησης συμμετοχής |
| **01/06/2025** | Έναρξη Περιόδου Προγράμματος Πρακτικής Άσκησης |
| **30/09/2025** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του Τμήματος (tourismsecr@upatras.gr) και θέμα «Αίτηση για την Πρακτική Άσκηση») :

1. **Αίτηση Συμμετοχής Φοιτητή** στην Πρακτική Άσκηση (Αναζητήστε το έντυπο «ΑΙΤΗΣΗ \_Πρακτική\_2024\_2025.doc») στην ιστοσελίδα του Γραφείου Πρακτικής Άσκησης και του Τμήματος: <http://tourism.upatras.gr/>/ και στο <http://www.upatras.gr/internship/>
2. **Πιστοποιητικό Αναλυτικής Βαθμολογίας**

**ΚΡΙΤΗΡΙΑ ΕΠΙΛΟΓΗΣ**

Η επιλογή των φοιτητών/τριών για τις διατιθέμενες θέσεις Πρακτικής Άσκησης γίνεται με μοριοδότηση με βάση τον ακόλουθο αλγόριθμο, ο οποίος λαμβάνει υπ’ όψιν του το σύνολο των μαθημάτων (n) στα οποία έχει εξεταστεί επιτυχώς ο/η φοιτητής/τρια, το σύνολο των μαθημάτων (N) που αντιστοιχούν στο εξάμηνο του/της φοιτητή/τριας κατά την ημέρα της επιλογής, σε συνδυασμό με τον μέσο όρο βαθμολογίας (Β) στα μαθήματα που έχει εξεταστεί επιτυχώς με ακρίβεια δύο δεκαδικών ψηφίων.

Σε περίπτωση ισοβαθμίας, η επιλογή θα γίνεται με βάση τα ακόλουθα κριτήρια ισοβαθμίας:

* Ο υψηλότερος μέσος όρος βαθμολογίας
* Τα περισσότερα μαθήματα με επιτυχή εξέταση
* Κλήρωση

Για τις περιπτώσεις εκδήλωσης ενδιαφέροντος για συμμετοχή στην Πρακτική Άσκηση φοιτητών/τριών με αναπηρία (ΑμεΑ) ή/και ειδικές εκπαιδευτικές ανάγκες, οι αιτήσεις θα αξιολογούνται με τα κριτήρια αξιολόγησης που θα ισχύουν για όλους τους ενδιαφερόμενους. Εντούτοις, εάν υπάρχουν φοιτητές/τριες με αναπηρία που πληρούν τα κριτήρια επιλογής, αλλά βρίσκονται στις πρώτες θέσεις των επιλαχόντων φοιτητών/τριών, η αίτησή τους θα γίνεται προσπάθεια να ικανοποιείται κατ' εξαίρεση με ταυτόχρονη ισάριθμη αύξηση των προσφερόμενων θέσεων Πρακτικής Άσκησης. Ταυτόχρονα, η Επιτροπή Πρακτικής Άσκησης, σε συνεργασία με το Γραφείο Πρακτικής Άσκησης, θα φροντίσουν για την εξεύρεση Φορέα Υποδοχής που να μπορεί να ασκήσει φοιτητή/τρια με αναπηρία.

**Υποβολή Ενστάσεων:**

Μετά την ανακοίνωση των προσωρινών αποτελεσμάτων στον ιστότοπο του Γραφείου Πρακτικής Άσκησης του Παν. Πατρών (https://praktiki.upatras.gr) και στην ιστοσελίδα του Τμήματος (<http://tourism.upatras.gr/>), οι φοιτητές έχουν δικαίωμα ένστασης. Οι ενστάσεις υποβάλλονται μέσα σε διάστημα 5 ημερών από την επομένη της ημερομηνίας ανάρτησης των προσωρινών αποτελεσμάτων ηλεκτρονικά στη Γραμματεία του Τμήματος ([tourismsecr@upatras.gr](mailto:tourismsecr@upatras.gr)), λαμβάνουν αριθμό πρωτοκόλλου και εξετάζονται από την Επιτροπή Ενστάσεων Πρακτικής, η οποία έχει ορισθεί από το Τμήμα.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Γραφείου Πρακτικής Άσκησης <http://praktiki.upatras.gr/>
* στην ιστοσελίδα του Τμήματος: <http://tourism.upatras.gr/>,
* και θα τοιχοκολληθεί στη Γραμματεία του Τμήματος

**O Υπεύθυνος Πρακτικής Άσκησης  
του Τμήματος Διοίκησης Τουρισμού του Πανεπιστημίου Πατρών**

**Αλκιβιάδης Παναγόπουλος, Καθηγητής**